Protesta ‘e su mannale

Da cando sos dutores an bogadu
ch'est pesante sa peta 'e su mannale,
a banca s'ozu 'e sèmene est pigadu
dae sa propaganda industriale.

Finas s'ozu polchinu est revudadu
chi fut de sas casciolas s'ideale,
s'est difusu 'e su seculu su male
e an totu su fìdigu ingrussadu.

Ma rar'a benner su male 'e su fìdigu
a chi'arat da chito fln'a taldu
e tratat falche, frullana e treutu:

cussos ismaltin saltitza e prosciutu
e ispinu salidu e fae e laldu
e binu incubonadu nieddu-pìdigu.

Su chimbe 'e Nodale 1960